Endymión

Endymión alebo Endymion (starogr. Ἐνδυμίων – Endymión, ) je v gréckej mytológii syn élidského kráľa Aethlia (alebo boha Dia), milenec bohyne Mesiaca Selény.Apollodoros, Bibliotheca, 1,7,5.(podľa inej verzie Artemidy). 

Príbeh Endymióna je z mýtov známy v mnohých verziách, ich jadro však zostáva nezmenené: láska bohyne ku krásnemu mládencovi.

Endymión bol krásny mladík, ktorý sa zaľúbil do Diovej manželky Héry. Zeus ho preto odsúdil na večný spánok a preniesol ho do hlbokej jaskyne do Kárie. Endymión však svojou krásou očaril bohyňu Mesiaca Selénu a tá ho potom v noci, keď sa na nebeskej klenbe dostala nad vrch Latmos, navštevovala v jaskyni a pokúšala sa ho prebudiť bozkami. Keďže sa jej to nikdy nepodarilo, bola smutná a smutné ostalo aj jej svetlo, ktorým osvecuje našu zem.

Podľa mýtu z Élidy sa z lásky Endymióna a bohyne Selény narodilo päťdesiat dcér,Pausanias, Periégésis tés Hellados, 5,1,4.  symbolizujúcich päťdesiat mesiacov medzi olympijskými hrami. Iné verzie uvádzajú, že bol pastierom, alebo aj lovcom a bohyňa, ktorá ho ľúbila nebola Seléné, ale Artemis.

 Referencie a bibliografia 

 Iné projekty 

Kategória:Postavy gréckej mytológie
Kategória:Vládcovia Élidy